EELNÕU

|  |
| --- |
| **O T S U S** |
|  |
| Kadrina | 25. mai 2022 nr |
|  |
|  |
|  |
| Nõusoleku andmine hankelepingu sõlmimiseks |  |
|  |
|  |

Kadrina vallavolikogu poolt vastuvõetud arengukavas aastateks 2018-2035 on haridusvaldkonna eesmärgiks kaasaegse õpi- ja töökeskkonna loomine, mille ühe tegevusena on kokku lepitud Kadrina Keskkooli terviklahendusega renoveerimisprojekti koostamine. 14.06.2021 kuulutas Kadrina vallavalitsus välja Kadrina Keskkooli ja selle ümbritseva väliruumi arhitektuurivõistluse. Arhitektuurivõistluse töö lähteülesande aluseks oli Kadrina hariduskogu poolt koostatud ja Kadrina kogukonnas kokkulepitud Kadrina Keskkooli ruumiprogramm. 2. septembril 2021 tunnistas arhitektuurikonkursi žürii võitjaks Arhitekt Must OÜ töö nimetusega „Eeskoda“. Arhitektuurivõistluse alusdokumentides sätestati, et võitjaga sõlmitakse projekteerimistööde hankeleping ja hanke läbiviimiseks kasutatakse riigihangete seaduses ettenähtud väljakuulutamiseta läbirääkimistega hankemenetluse liiki.

26. jaanuaril 2022 Kadrina vallavolikogu poolt vastuvõetud eelarves on Kadrina Keskkooli renoveerimisprojekti koostamiseks ettenähtud 600 000 eurot koos käbemaksuga. Antud maksumus tulenes arhitektuurivõistluse eeskirjast ja eeskirjas toodud renoveerimisprojekti maksumus koostati 2021. aasta kevade hindade alusel.

2. märtsil 2022 andis Kadrina vallavolikogu loa Kadrina Keskkooli projekteerimistööde riigihanke korraldamiseks ja vallavalitsus kuulutas väljakuulutamiseta läbirääkimistega projekteerimise hanke välja 13.05.2022. Kadrina Keskkooli arhitektuurivõistluse võitja Arhitekt Must OÜ esitas 19.05.2022 hankel pakkumuse summas 679 000 eurot, millele lisandub käibemaks. Muutunud turusituatsioonis on aastaga projekteerimise hinnad tõusnud ~30-40%. Pakutud hind vastab kvaliteedile ja lähiajal majandusprognooside järgi hindade langust ette ei nähta.

Eelnõuga tehakse volikogule ettepanek 2023. aastal rahaliste kohustuste võtmiseks seoses Kadrina Keskkooli projekteerimistööde tasumisega.

Aluseks võttes kohaliku omavalitsuse korralduse seaduse § 22 lõike 1 punkti 8 ja Kadrina Vallavolikogu 2012. aasta 30. mai määruse nr 50 „Kadrina vallavara valitsemise kord“ § 7 lõike 2 punkti 2 ja lähtudes eeltoodust Kadrina Vallavolikogu

o t s u s t a b:

1. Anda nõusolek vallavalitsusele luba riigihanke „Kadrina Keskkooli projekteerimine“ (viitenumber 24999) hankeleping summas 679 000 (kuussada seitsekümmend üheksa tuhat) eurot, millele lisandub käibemaks 20%.

2. Otsus jõustub teatavakstegemisest.

|  |
| --- |
| (allkirjastatud digitaalselt) |
| Madis Viise |
| vallavolikogu esimees |